**FORDIN DAGENHAMIN TEHTAALLA ON VALMISTETTU JO 40 MILJOONAA MOOTTORIA**

**Helsinki, 15.8.2012** – Tasaisen korkeana 50 vuotta jatkunut tuotanto Itä-Lontoossa sijaitsevalla Fordin Dagenhamin tehtaalla on saavuttanut 40 miljoonan moottorin virstanpylvään. Jos kaikki 40 miljoonaa moottoria laitettaisiin peräkkäin, jono olisi 32 200 km pitkä ja kiertäisi neljä viidesosaa maapallon ympärysmitasta.

Fordin Dagenhamin tehdas, jossa on suunniteltu ja valmistettu moottoreita vuodesta 1931 lähtien, on erikoistunut polttoainetaloudellisiin, Fordin pienten, keskisuurten ja suurten autojen sekä hyötyajoneuvojen dieselmoottoreihin. Yli 50 prosenttia kaikista Fordin dieselmoottoreista valmistetaan Dagenhamissa.

Dagenhamissa valmistettuja moottoreita on käytetty monissa kuuluisissa Ford-ajoneuvoissa, kuten Ford Escortissa, Cortinassa, Caprissa, Granadassa ja Transitissa. Nykyään Fordin Ison-Britannian suurin tehdas tekee moottoreita Fordin menestysautoihin Ford Fiestaan, Focukseen ja Transitiin.

Fordin Dagenhamin tehtaalla valmistetaan muun muassa Fordin polttoainetehokkain, 1.6-litrainen TDCi -moottori, joka on viimeisimmässä Ford Fiesta ECOnetic –mallissa. Malli ylpeilee matalalla polttoaineen kulutuksellaan ja CO2-päästöillään (87 g/km). Samainen moottori löytyy myös Ford Focuksesta, C-MAXista, Mondeosta, S-MAXista ja Galaxysta.

Noin 70 prosenttia Dagenhamin moottorituotannosta menee Ford-ajoneuvoihin ja niitä viedään 12 maahan ympäri maailman osana yhtiön maailmanlaajuista ’One Ford’-strategiaa. Yli 270 000 moottoria menee myös Jaguar Land Roverille, Mazdalle, PSA Peugeot Citroënille ja Volvolle.

**Vienti**

Walesissa sijaitsevan Fordin Bridgendin tehtaan bensiinimoottoreiden sekä Fordin Dagenhamin tehtaan dieselmoottoreiden kokonaistuotanto riittää tuottamaan kolmanneksen koko maailman Ford-ajoneuvojen moottoreista. Näiden kahden tehtaan yhdistetty tuotantokapasiteetti on kaksi miljoonaa moottoria, joista yli 85 prosenttia viedään ulkomaille.

Ford Dagenhamista viedään enenevässä määrin moottoreita ja niiden osia myös Argentiinaan, Brasiliaan, Kiinaan, Ranskaan, Intiaan, Italiaan, Japaniin, Pohjois-Amerikkaan, Etelä-Afrikkaan, Taiwaniin, Thaimaahan ja Filippiineille.

Vuonna 2003 Dagenhamiin avattiin lisätehdas – tuulivoimalla toimiva Dagenhamin Diesel-keskus – johon investoitiin 325 miljoonaa puntaa. Tehdas työllistää yli 300 ammattiaitoista suunnittelijaa ja insinööriä sekä satoja tuotannon työntekijöitä. Dagenhamin matalien CO2-päästöjen tehdas tuottaa yli 2 500 moottoria päivässä ja 600 000 vuodessa, mikä on yli puolet Dagenhamin miljoonan moottorin kokonaisvuosituotannosta.

**Investointi**

Dagenham on ollut viimeisen vuosikymmenen ajan alueen teollisen uudistumisen etujoukoissa. Ford on sitoutunut investoimaan 1,5 miljardia puntaa viiden vuoden ajan Ison-Britannian tehtaisiinsa, joissa suunnitellaan ja valmistetaan ajoneuvoja sekä moottoreita, joissa on matalat CO2-päästöt.

**40 miljoonaa moottoria**

* voisi toimia käyttövoimana kaikille niille 35 miljoonalle ajoneuvolle, jotka olivat Ison-Britannian liikenteessä viime vuonna.
* vastaa lähes kolme ja puolikertaisesti sitä ihmismäärää, joka osallistui Englannin Valioliigan jalkapallo-otteluihin viime vuonna.

# # #

|  |
| --- |
|  |

|  |
| --- |
| Ford Motor Company  Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 164 000 henkilöä ja sillä on 70 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [corporate.ford.com](http://www.corporate.ford.com)  Euroopan Ford valmistaa, myy ja huoltaa Ford-autoja 51 markkina-alueella. Sen palveluksessa työskentelee noin 66 000 henkilöä. Euroopassa toimii myös Ford Motor Credit Company ja Ford Customer Service Division sekä 22 tuotantolaitosta, joista osa on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.  Lisätiedot: Riitta Salin  Oy Ford Ab  (09) 351 700  rsalin1@ford.com |